Vita:Eötvös Loránd

message: Kivonat a krisztinavárosi róm. kath. plébánia keresztelési anyakönyvéből az 1848-as évből:
Krisztus Urunk születése után 1848.
Augusztus
Hó, nap: 5., született július 27-én
A' Kereszteltnek Neve, és Törvényszerűsége: Loránd Ágoston Ignácz Albert József, törvényes
Az atya és anya
replies: text: Vezeték- és Keresztneve, Hitvallása: Méltóság. Báró Eötvös József és Rosty Ágnes, r. k.

text: Polgári állása és Lakhelye: Magyar Országi Cultus Minister Schwábhegy, B.K.V.
A Keresztszülők Vezeték- és Keresztneve: Nagys. Trefort Ágoston Magy. kormányi titkár és Tek. Kisasszony Rosty Anna.
Keresztelő: Horeczky, a. f.
Gyurika vita 2009. november 14., 17:07 (CET)

message: "A fizikában a tömeget kétféle módon definiálhatjuk, mint tehetetlen és mint gravitáló (súlyos) tömeget. Az, hogy a testnek tömege van, abban nyilvánul meg, hogy mozgási állapotának, sebességének megváltoztatására erő kell, mely arányos a test tömegével: az fejezi ki a tömeg tehetetlenségét. De, hogy a testnek tömege van, az abban is megnyilvánul, hogy más testre gravitációs vonzást gyakorol. Newton törvénye szerint ez a vonzó erő arányos a tehetetlen tömeggel és független a test anyagi minőségétől. Ezt a jelenséget röviden a tehetetlen és súlyos tömeg arányosságának nevezik."
Ez innen jött: http://www.elgi.hu/museum/tomeg.htm forrásmegjelölés nélkül. Fel kellene tüntetni, ha egyáltalán felhasználható. Persze az is lehet, hogy az idézett helyen használják a wikipédiáról másolt szöveget, ezt nem tudom megállapítani. – Srrrgei vita 2010. január 13., 16:12 (CET)
thread_title: Forrásmegjelölés?

message: "amivel a nehézségi erő potenciáljának deriváltjait lehet meghatározni." Ugyan már. Gratulálok a szerkesztőtársnak, tanult, a pór népnél jóval nagyobb tudású ember. De nem lehetett volna mellétűzni magyarul is, tehát hogy ez a függőleges irány eltéréseit segít feltérképezni? Amely az elméleti, idealizált függőlegestől a felszín alatti tömegek váltakozó sűrűségének és gravitációs erejének hatására egy kicsit ingadozik? Sebaj, majd mellétűzöm én. - Orion 8 vita 2010. augusztus 14., 19:27 (CEST)
thread_title: Rejtvényt írunk?

message: Az előbbi javításom alapja egy most érkezett megjegyzés, amit a Kocsmafal/Egyéb-ről ide másolok:
replies: text: "Az "Eötvös Loránd" Wikipédia szócikk elején zavaró, önellentmondó, téves állítás található: "... akinek egyik legismertebb alkotása a nevét viselő torziós inga (amelyet előtte már John Michell, Charles Augustin de Coulomb és Henry Cavendish feltalált)."

text: Az Eötvös nevét viselő torziós ingához hasonló műszert Eötvös előtt senki sem talált fel. A fenti idézet zárójeles része korrektebben ez lehetne: (amely a Caverdish-féle torziós mérleg eredeti, zseniális továbbfejlesztésének is felfogható).

text: Az Eötvös-inga a korábban is imert Cavendish-féle szimmetrikus torziós mérlegtől lényegét tekintve abban különbözik, hogy a torziós szálra felfüggesztett vízszintes rúd egyik végén - a két egyforma tömegpont közül az egyik - mélyebbre van felfüggesztve. Ez az egyedülállóan eredeti, aszimmetrikus elrendezés különösen alkalmas a gravitációs térerősség vízszintes változásának - a tér aszimmetriájának - nagypontosságú mérésére. A szócikk későbbi részei ezzel a megállapítással összhangban vannak. Javaslom a fent említett zárójeles szövegrész kicserélését az általam javasolt szövegre.

text: Tisztelettel: Dr. Késmárky István geofizikus, a Magyar Geofizikusok Egyesületének elnöke"
Eddig az idézet. --Vadaro vita 2012. július 9., 18:28 (CEST)
thread_title:  Javítás a bevezető pár sorában 

message: A vásárosnaményi az nem a helységre utal, hanem nemesi előnév. Szerintem a helységre való utalás óriási tévedés. MZ/X vita 2019. szeptember 9., 21:36 (CEST)
thread_title:  Nemesi előnév